'A rumba d''e scugnizze

'A rumba d"e scugnizze è na canzona napulitana. Essa è tratta d''a cummedia L'Ultimo Scugnizzo scritta 'a Raffaele Viviani e rappresentata p''a primma vota 'o 16 'e dicembre d"o 1932 'o Tiatro Piccinni 'e Bari.

'E pparole

Chesta è 'a rumba d"e scugnizze
Ca s'abballa a tutte pizze...
Truove 'e ddame, 'mpizze 'mpizze,
Ca te fanno duje carizze
Pe' te fá passá 'e verrizze...
Strette 'e mane, vase e frizze...
Pruove gusto e te ce avvizze,
Cchiù te sfrine e cchiù t'appizze...
Comm'a tanta pire nizze,
Te ne scinne a sghizze a sghizze,
Fino a quanno nun scapizze...

Chest'è 'a rumba d"e scugnizze!
'O rilorgio, mo capisco,
Pecché 'o cerco e nun 'o trovo...
Steva appiso... E' ghiuto ô ffrisco:
C'è rimasto sulo 'o chiuovo...
'O chiuovo i' tengo!
Bell"e 'ammere!
Scarole ricce p"a 'nzalata!
Fenócchie!

'O spassatiempo!
Capillò!
Mo t"e ccoglio e mo t"e vvengo!
Gué, ll'aglie!

Chesta è 'a rumba d"e scugnizze...
Assettáteve, assettáteve!
Ca s'abballa a tutte pizze...
'O quadrillo e 'a figurella!
Truove 'e ddame, 'mpizze 'mpizze...
'O mastrillo e 'a rattacasa!
Ca te fa squase e carizze...
Quant'è bello 'o battilocchio!
Pruove gusto e te ce avvizze...
Pe' chi tene 'a moglie pazza!
Cchiù te sfrine e cchiù t'appizze...
Quatto sorde, 'o fenucchietto!
Comm'a tanta pire nizze...
Te ne scinne a sghizze a sghizze,
Fin'a quanno nun scapizze!

Chesta è 'a rumba d"e scugnizze!
Puparuole e aulive...
Magnáteve 'o cocco, magnáteve 'o cocco!
Rrobba vecchia...
Pallune p"allésse, pallune p"allésse!
'E mellune chine 'e fuoco...
Na bona marenna, na bona marenna!
Cotogne...
Gelati, gelati, gelati, gelati!
'O spassatiempo!
Capillò!
Mo t"e ccoglio e mo t"e vvengo!'
O Roma!.
Chella bella Mamma d"o Cármene v"o ppava:
Nun mm"o ppòzzo faticá!...
E' bellella 'a paparella!
Accattateve 'e piatte!
Seje tuvaglie cinche lire!
N'ata pianta p"o salotto!
Nocelline americane!
Tengo 'o ggrano p"a pastiera!
Pacchianè', chi s"o ppenzava?
Tiene chistu campo 'e fave!
Cicchignacco 'int"a butteglia!
'O zi' monaco 'mbriacone!
'O vveleno p"e scarrafune!
'A dummeneca addó' t"a faje?
Comm'a tanta pire nizze,
Te ne scinne a sghizze a sghizze,
Fino a quanno nun scapizze!

Chest'è 'a rumba d"e scugnizze!
'O chiuovo i' tengo!
Bell"e 'ammere!
Scarole ricce p"a 'nzalata!
Fenócchie!
'O spassatiempo!
Capillò!
Mo t"e ccoglio e mo t"e vvengo!
Gué, ll'aglie!
Comm'a tanta pire nizze...
Te ne scinne a sghizze a sghizze,
Fin'a quanno nun scapizze!

Chesta è 'a rumba d"e scugnizze!
Chesta è 'a rumba d"e scugnizze!
Chesta è 'a rumba d"e scugnizze!
Chesta è 'a rumba d"e scugnizze!
Chesta è 'a rumba,
Rumba d"e scugnizze!
Chesta è 'a rumba, rumba
Chesta è 'a rumba, chesta è 'a rumba
Chesta è 'a rumba d"e scugnizze!
Rumba d"e scugnizze!
Uheee!

Categurìa:'E canzone napulitane